wickkiey/tamil-wikipedia-chunked huggingface dataset:
# லோங் அக்கா வானூர்தி நிலையம்

**லோங் அக்கா வானூர்தி நிலையம்** ; (ஆங்கிலம்: *Long Akah Airport*; மலாய்: *Lapangan Long Akah*) என்பது மலேசியா, சரவாக் மாநிலத்தின் மருடி பிரிவு, தெலாங் ஊசான் மாவட்டத்தில் உள்ள ஒரு வானூர்தி நிலையம் ஆகும்.  
இந்த வானூர்தி நிலையம் பாராம் ஆற்றின் *(Baram River)* மேல் பகுதியில், மாநிலத் தலைநகர் கூச்சிங்கின் வட கிழக்கே 531 கி.மீ. (330 மைல்) தொலைவில் அமைந்துள்ளது.  
}}
# ஆலிவ் முதுகு பூங்கொத்தி

**ஆலிவ் முதுகு பூங்கொத்தி** (*Olive-backed flowerpecker*)(*பிரியோனோசிலசு ஒலிவேசியசு*) என்பது பூங்கொத்தி குடும்பத்தில் உள்ள ஒரு பறவை சிற்றினம் ஆகும். இது பிலிப்பீன்சு தீவில் மட்டுமே காணப்படும் அகணிய உயிரி.  
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடு ஆகும்.
# குப்பல்நத்தம் பொய்கைமலை சமணக் குகைக் கோவில்

**குப்பல்நத்தம் பொய்கைமலை சமணக் கோவில்** என்பது தமிழ்நாட்டின் மதுரை மாவட்டம், உசிலம்பட்டி வட்டம், குப்பல்நத்தம் மற்றும் பரமன்பட்டி கிராமங்களின் அருகே உள்ள பொய்கைமலை குன்றில் அமைந்துள்ளது. இவ்வூர் மரபுவழி வணிகப் பாதையில் அமைந்துள்ளது. இது ஒரு குடைவரைக் கோவிலாகும்.
# குப்பல்நத்தம் பொய்கைமலை சமணக் குகைக் கோவில்

## அமைவிடம்

இவ்வூர் திருமங்கலத்திலிருந்து 23.3 கி.மீ. தொலைவிலும், மதுரை மாவட்டத் தலைமையகத்திலிருந்து மேற்கு நோக்கி 47.2 கி.மீ தொலைவிலும், கருமாத்தூரிலிருந்து 25.1 கி.மீ. தொலைவிலும், எழுமலையிலிருந்து 17.1 கி.மீ. தொலைவிலும், உசிலம்பட்டியிலிருந்து 15.6. கி.மீ. தொலைவிலும், சேடபட்டியிலிருந்து 6.5 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 625527 ஆகும். இதன் புவியமைவிடம் 9° 49' 19.668* N அட்சரேகை 77° 47' 30.228* E தீர்க்க ரேகை ஆகும்.
# குப்பல்நத்தம் பொய்கைமலை சமணக் குகைக் கோவில்

## பொய்கைமலை சமணக் கோவில்

சின்னக்கட்டளை என்ற கிராமத்திலிருந்து கிழக்கு நோக்கிச் செல்லும் சாலையில் சிறிது தொலைவு பயணித்தால் குப்பல் நத்தம் என்ற ஊர் வரும். அருகே பொய்கைமலை என்னும் சிறு குன்று உள்ளது. இக்குன்றின் அடிவாரத்திலிருந்து குன்றிற்குச் செல்ல 24 படிக்கட்டுகள் உள்ளன. இங்கிருந்த பழைய படிக்கட்டுகள் சிதைந்து போனதால், 2001 ஆம் ஆண்டில் புதிய படிக்கட்டுகளை அமைத்துள்ளனர். <ref> பொய்கைமலை பரமன்பட்டி உசிலம்பட்டி Surendran Sura YouTube</ref > இங்குள்ள இயற்கை குகைத்தளத்தில் உள்ள பாறையில் சமண சமய தீர்த்தங்கரர்களான பாகுபலி, பார்சுவநாதர், மகாவீரர் ஆகியோரின் புடைப்புச் சிற்பங்கள் செதுக்கப்பட்டுள்ளன. தீர்த்தங்கரர்களின் தலைக்கு மேல் முக்குடை காட்டப்பட்டுள்ளது. இருபுறமும் இரண்டு அடியவர்களின் உருவங்கள் செதுக்கப்பட்டுள்ளன. இந்தச் சிற்பங்களின் கலைபாணி காலத்தால் முந்தையதாகும். பத்மாவதி, பிராம்மி, சுந்தரி ஆகிய இயக்கிகளின் புடைப்புச் சிற்பங்களும் இங்கே செதுக்கப்பட்டுள்ளன. எண்ணெய் பூசிய சிற்பங்களின் மீது மஞ்சள், சந்தனம், குங்குமம் பூசி, பொட்டு வைத்து, மாலை சாற்றி அலங்கரித்துள்ளனர். இந்த புடைப்புச் சிற்பங்கள் வழிபாட்டில் உள்ளன என்பதற்கான அடையாளங்கள் இவையாகும்.  
ஆண்டிபட்டி, குப்பல்நத்தம், பரமன்பட்டி, சின்னக்கட்டளை, சென்னம்பட்டி, சேடபட்டி, ஆகிய கிராமங்களிலிருந்து பொதுமக்கள், பொய்கைமலை சமணர் குகைக்கு வந்து வழிபாடு நடத்தி வருகின்றனர். சித்திரா பவுர்ணமி அன்று இங்கு திருவிழா நடைபெறுகிறது. சமண தெய்வங்களுக்கு மக்கள் பொங்கலிட்டு படையலிடுகின்றனர். இப்பகுதியில் மழை பொய்த்தால் ஆண்கள் இக்கோவிலில் ஆடு பலி கொடுப்பதும் நடைபெறுகிறது.
# குப்பல்நத்தம் பொய்கைமலை சமணக் குகைக் கோவில்

## கல்வெட்டு

இங்கு செதுக்கப்பட்டுள்ள தீர்த்தங்கரர்கள் சிற்பத்தின் கீழே பொறிக்கப்பட்ட வட்டெழுத்துக் கல்வெட்டு சிதைந்த நிலையில் காணப்படுகிறது. இங்கு செதுக்கப்பட்டுள்ள தீர்த்தங்கரர்களின் ஐந்து திருமேனிகளை ஐந்து அடியார்கள் செய்து வழங்கியுள்ளனர் என்ற செய்தியை இக்கல்வெட்டு பதிவு செய்துள்ளது. இந்த ஐவருள் ஒருவர் பெண் அடியராவார்.
# குப்பல்நத்தம் பொய்கைமலை சமணக் குகைக் கோவில்

## சமணக் குகையின் காலம்

பொய்கைமலையில் அமைந்துள்ள இக்குகைக் கோவில் சுமார் 1100 ஆண்டுகள் பழமையானதாகக் கருதப்படுகிறது. கி.பி. 9-10 ஆம் நூற்றாண்டுகளில் சமண சமயத்தை மீண்டும் தமிழ்நாட்டில் பரப்பிய அச்சணந்தி எனும் சமண சமயத் துறவி காலத்தில் இந்தப் புடைப்புச்சிற்பங்கள் செதுக்கப்பட்டுள்ளன.
# பலவான் பூங்கொத்தி

**பலவான் பூங்கொத்தி** (*Palawan flowerpecker*) *பிரியோனோசிலசு பிளாட்னி)* என்பது *டைகேயிடே* பறவைக் குடும்பத்தில் உள்ள ஒரு பறவை சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடு ஆகும். இதன் விலங்கியல் பெயர் இடாச்சு விலங்கியல் நிபுணர் கார்ல் கான்சுடான்டின் பிளாட்டனை நினைவுபடுத்துகிறது.
# மதுலிகா ராம்தேகே

**மதுலிகா ராம்தேகே** (*Madhulika Ramteke*) இந்தியாவின் சத்தீசுகர் மாநிலத்தைச் சேர்ந்த சமூக தொழிலதிபர் ஆவார். பெண்களால் நடத்தப்படும் ஒரு நுண் நிதி வங்கியை நிறுவினார்.நுண்நிதி வங்கி என்பது கிராமப்புற நகர்ப்புற ஏழை மக்களுக்குச் சிறு அளவில் சேமிப்பு, கடன் மற்றும் இதர நிதிச் சேவைகளை அளித்து, அவர்களின் வருமானத்தையும் வாழ்க்கைத் தரத்தையும் உயர்த்துவதாகும்.
மார்ச் 8, 2022 ஆம் ஆண்டு மார்ச்சு மாதம் 8 ஆம் தேதியன்று பன்னாட்டு மகளிர் தினத்தை முன்னிட்டு, மதுலிகா ராம்தேகேவுக்கு பெண்களுக்கு அதிகாரம் அளிக்கும் வகையில் சிறப்பாக பணியாற்றியதற்காக நாரி சக்தி விருது வழங்கி குடியரசுத் தலைவர் ராம்நாத் கோவிந்த் கவுரவித்தார்.
# மதுலிகா ராம்தேகே

## தொழில்

ராம்தேகே சத்தீசுகர் மாநிலத்தில் உள்ள இராச்நந்த்கான் மாவட்டத்தைச் சேர்ந்தவர். படிப்பறிவில்லாத வீட்டில் வளர்ந்தார். பள்ளியில் படித்த பிறகு பெற்றோருக்கு எழுதப் படிக்கக் கற்றுக் கொடுத்தார். ராம்தேகே தனது கிராமத்தில் பெண்களுக்கான சுய உதவிக் குழுவை நிறுவியபோது ஓர் இந்திய சமூகத் தொழில்முனைவோரானார். இது நுண்நிதி நிறுவனம் மூலம் உள்ளூர் திட்டங்களுக்கு ஆதரவளிப்பதற்காக 2001 ஆம் ஆண்டு மா பம்லேசுவரி வங்கியை நிறுவியது. ராம்தேகே தனது சேமிப்பை மற்ற பெண்களுடன் சேர்த்து, உடல்நலம் அல்லது பழைய மிதிவண்டி வாங்குவது போன்ற செயல்களுக்கு பணம் செலுத்த விரும்பும் மற்ற பெண்களுக்கு கடன் கொடுக்கத் தொடங்கினார். வங்கி பின்னர் நிலத்தை குத்தகைக்கு எடுக்கத் தொடங்கியது. 2012 ஆம் ஆண்டு நிலவரப்படி வங்கி 5,372 கிளைகளைக் கொண்டிருந்தது. முழுமையாக பெண்களால் நடத்தப்பட்டது. குடும்பத் வன்முறையில் இருந்து தப்பிய பெண்களுக்கும் ராம்தேகே உதவுகிறார். கிராமவாசிகளுக்கு கிழங்கு வளர்ப்பது மற்றும் மண்புழு உரத்தை எவ்வாறு நிர்வகிப்பது போன்ற திறன்களைக் கற்றுக்கொடுக்கிறார்.  
2016 ஆம் ஆண்டில் ராம்தேக்கின் சுயஉதவி குழு மூன்று சங்கங்களை அமைத்தது: பசுவின் பால் விற்பனை, ஒரு ஆயுர்வேத மூலிகை வளர்ப்பது மற்றும் சர்க்கரை-ஆப்பிள் பயிரிடுவது ஆகிய பணிகளை இவை மேற்கொண்டன. இத்தகைய இவரது சாதனைகளை அங்கீகரிக்கும் வகையில், ராம்தேகேக்கு 2021 ஆம் ஆண்டிற்கான நாரி சக்தி விருது வழங்கப்பட்டது.
# மதுலிகா ராம்தேகே

## இதையும் காண்க

- சுமிதா தாண்டி
# கருஞ்சிவப்பு-மார்பக பூங்கொத்தி

**கருஞ்சிவப்பு-மார்பக பூங்கொத்தி** (Scarlet-breasted flowerpecker)(*பிரியோனோசிலசு தோராசியசு*) என்பது டைகேயிடே குடும்பத்தில் உள்ள ஒரு பறவை சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநிலங்கள் ஆகும். இது வாழ்விட இழப்பால் அச்சுறுத்தப்படுகிறது.
# இராஜ்காட் அணை

**இராஜ்காட் அணை** (*Rajghat Dam*) என்பது மத்தியப் பிரதேசம் மற்றும் உத்தரப் பிரதேச அரசுகளின் மாநிலங்களுக்கு இடையேயான அணைத் திட்டமாகும். இந்த அணையானது பேட்வா ஆற்றின் மீது கட்டப்பட்டுள்ளது. இது மத்தியப் பிரதேசத்தில் உள்ள சாந்தேரியிலிருந்து 14 கி.மீ. தொலைவிலும் உத்தரபிரதேசத்திளுள்ள லலித்பூரிலிருந்து 22 கி.மீ. தொலைவிலும் உள்ளது. இந்த அணையில் நீர்மின் உற்பத்திக்காக 25 மெ.வா. உற்பத்தி திறனுடைய 3 மின்னாக்கிகள் நிறுவப்பட்டுள்ளது.
# தோல்வப்டன் பாசுபேட்டு

**தோல்வப்டன் பாசுபேட்டு** (*Tolvaptan phosphate*) என்பது இதய வீக்கச் சிகிச்சைக்கு பயன்படுத்தப்படும் மருந்து ஆகும். தோல்வப்டனின் முன் மருந்தாக இது நிர்வகிக்கப்படுகிறது. நரம்புவழி நிர்வாகத்திற்காக தோல்வப்டன் சோடியம் பாசுபேட்டு உப்பாக உருவாக்கப்படுகிறது. தோல்வப்டான் பாசுபேட்டு மனித உடலில் டோல்வப்டான் மருந்தாக வளர்சிதை மாற்றம் செய்யப்பட்டு பின்னர் பயன்படுத்தப்படுகிறது.  
சப்பான் நாட்டைச் சேர்ந்த ஒட்சுகா மருந்து நிறுவனம் தோல்வப்டன் பாசுபேட்டை உருவாக்கியது. 2022 ஆம் ஆண்டு சப்பானில் பயன்படுத்தவும் அனுமதிக்கப்பட்டது.
# பகவான் பிர்சா உயிரியல் பூங்கா

**பகவான் பிர்சா உயிரியல் பூங்கா** (*Bhagwan Birsa Biological Park*) என்பது ராஞ்சி விலங்கு காட்சி சாலை என்றும் அழைக்கப்படுகிறது. இது இந்தியாவின் சார்க்கண்டின் ராஞ்சியில் உள்ள ஓர்மஞ்சியில் சக்லா கிராமத்தில் அமைந்துள்ளது.  
ராஞ்சி உயிரியல் பூங்கா 1994-ல் கெட்டல்சுட் அணையின் கரையில் பாட்னா-ராஞ்சி பிரதான நெடுஞ்சாலையில் நிறுவப்பட்டது. பூங்காவில் இரண்டு பிரிவுகள் உள்ளன. அவை 1) விலங்கியல் பிரிவு 83 ஹெக்டேரில் நிறுவப்பட்டுள்ளது. 2) தாவரவியல் பிரிவு 21 ஹெக்டேரில் பரவியுள்ளது.
# பகவான் பிர்சா உயிரியல் பூங்கா

## வசதிகள்

மிருகக்காட்சிசாலையில் ஒரு பிரத்தியேக கால்நடை மருத்துவர் மற்றும் விலங்குகளின் உடல்நலப் பிரச்சினைகளைக் கண்காணிக்க 24 x 7 பயிற்சி பெற்ற பணியாளர்கள் உள்ளனர். விலங்குகளுக்கான நன்கு நிறுவப்பட்ட நோயியல் ஆய்வகம் பூங்காவில் உள்ளது. இதில் விலங்குகளுக்கு முழுமையான சிகிச்சை அளிப்பதற்காகத் தனிப் பிரிவும் மீட்கப்பட்ட விலங்குகளுக்கான அவசர பிரிவும் அடங்கும்.  
உயிரியல் பூங்கா பார்வையாளர்களுக்கு மின்கலன் மூலம் இயக்கப்படும் வாகனங்கள் மற்றும் படகு சவாரி வசதிகளை வழங்குகிறது. குடிநீர், சீரான இடைவெளியில் கொட்டகைகளுடன் கூடிய ஓய்வு பகுதி, முதலுதவி பெட்டி, உடல் ஊனமுற்ற நபருக்கான சக்கர நாற்காலி, கழிப்பறைகள் மற்றும் கழிவறைகள், திசை வரைபடம் மற்றும் அறிவிப்புப் பலகை வழிசெலுத்தல், பார்வையாளர்களுக்கான தகவல் நிலையம், சுயதகவல் கணினி வசதி, சேவை, வழிகாட்டி வரைபடம் மற்றும் உணவக வசதி செய்து தரப்பட்டுள்ளன.
# பகவான் பிர்சா உயிரியல் பூங்கா

## முன்முயற்சிகள்

இந்த மிருகக்காட்சிசாலையில் சிறந்த வசதிகளை வழங்குவதற்காக விலங்குகளைத் தத்தெடுக்கும் திட்டத்தையும் கொண்டுள்ளது. பல்வேறு அமைப்புகள் மற்றும் பிரபலங்கள் ராஞ்சி உயிரியல் பூங்காவில் விலங்குகளைத் தத்தெடுத்தனர். பிரியங்கா சோப்ரா, தத்தெடுத்த புலி துர்கா & சிங்கம் சுந்தரி ஆகும். மேகான் மற்றும் பஞ்சாப் தேசிய வங்கி போன்ற நிறுவனங்கள் கூட சில விலங்குகளைத் தத்தெடுத்துள்ளன.
# இமாம் தின் குசராத்தி

**இமாம் தின் குசராத்தி** (*Imam Din Gujrati*) பாக்கித்தான் நாட்டைச் சேர்ந்த உருது மற்றும் பஞ்சாபி மொழியின் நகைச்சுவை கவிஞர் ஆவார். 1870 ஆம் ஆண்டு ஏப்ரல் மாதம் 15 ஆம் தேதியன்று இவர் பிறந்தார்.  
இமாம் தின் குசராத்தி பிரித்தானிய இந்தியாவின் (இப்போது பாக்கித்தான்) குசராத்தில் பிறந்தார். இவரது உண்மையான பெயர் இமாம்-உத்-தின். இமாமின் கல்வி ஆரம்பக் கல்வியோடு முடிந்தது. குசராத்து மாநிலத்தின் வருவாய்த் துறையில் பணிபுரிந்து வந்தார்.  
உருது மற்றும் பஞ்சாபி கவிதைகளில் இமாம் தின் கவிதைகளுக்கு தனி இடம் உண்டு. இமாம் முதலில் தொடர்ந்து பஞ்சாபி கவிதைகளை எழுதினார். ஆனால் பின்னர் அவரது நெருங்கிய நண்பரும் கவிஞரும் பத்திரிகையாளருமான இரகாத்து மாலிக்கின் அண்ணன் மாலிக் அப்துல் ரகுமான் காதிமின் வற்புறுத்தலின் பேரில் உருதுவில் கவிதை வாசிக்கத் தொடங்கினார்.  
மிகவும் பிரபலமான உருது மற்றும் பஞ்சாபி மொழியைக் கலந்து எழுதும் ஒரு பாணியைக் கண்டுபிடித்தார். இமாம் தின் குசராத்தி பாணியை ஏற்றுக்கொண்டதன் மூலம் நிறைய புகழ் பெற்றார்.
# இமாம் தின் குசராத்தி

## ஆசிரியர்

இவரது தொகுப்புகள் *பேங் டால்*, *பேங் ரகீல்* மற்றும் *சுர் இசுராஃபில்* என்ற பெயர்களில் வெளியிடப்பட்டன. *கவிதையின் முதன்மை* என்ற ஒரு புத்தகத்தையும் இவர் எழுதியுள்ளார்.
# இமாம் தின் குசராத்தி

## இறப்பு

இமாம் தின் குசராத்தி பிப்ரவரி 22, 1954 அன்று பாக்கித்தானின் குசராத்தில் இறந்தார்.
# அருகிய இன உயிரினங்களின் பாதுகாப்புக்கான ஆய்வகம்

**லாகோன்சு** (*LaCONES-Laboratory for the Conservation of Endangered Species*) அல்லது **அருகிய இன உயிரினங்களின் பாதுகாப்புக்கான ஆய்வகம்** என்பது இந்தியாவின் தெலங்காணா மாநிலத்தில் ஐதராபாத்தில் அமைந்துள்ள அறிவியல் மற்றும் தொழிலக ஆய்வு மன்றத்தின் ஆராய்ச்சி கூடம் ஆகும். இது லால்ஜி சிங் என்பவரால் கருத்துருவாக்கம் செய்யப்பட்டு நிறுவப்பட்டது. வனவிலங்குகள் மற்றும் அதன் வளங்களைப் பாதுகாப்பதில் ஈடுபட்டுள்ள இந்தியாவின் ஒரே ஆராய்ச்சி வசதி இதுவாகும். இது 1998ஆம் ஆண்டு மத்திய விலங்கு காட்சியக ஆணையம், அறிவியல் மற்றும் தொழிலக ஆய்வு மன்றம் மற்றும் ஆந்திரப் பிரதேச அரசின் உதவியுடன் நிறுவப்பட்டது. இதனை 2007ஆம் ஆண்டு அப்போதைய இந்தியக் குடியரசுத்தலைவர் ஆ. பெ. ஜெ. அப்துல் கலாம் அவர்களால் நாட்டுக்கு அர்ப்பணிக்கப்பட்டது. இது உயிரணு மற்றும் மூலக்கூறு உயிரியல் மையத்தின் ஒரு பகுதியாகும். வனவிலங்கு பாதுகாப்புக்கான இந்தியாவின் முதல் மரபணு வங்கியானது (தேசிய வனவிலங்கு மரபணு வள வங்கி) லாகோன்களில் அரசாங்கத்தால் நிறுவப்பட்டது.
# அருகிய இன உயிரினங்களின் பாதுகாப்புக்கான ஆய்வகம்

## மேலும் பார்க்கவும்

- அருகிய இனம்
# பன்னாட்டு சரக்கு வானூர்தி நிறுவனம்

**பன்னாட்டு சரக்கு வானூர்தி நிறுவனம்** <small>அல்லது</small> **ஆசிய கார்கோ நிறுவனம்** (ஆங்கிலம்: *World Cargo Airlines*; மலாய்: *Syarikat Penerbangan Kargo Dunia*; <small>*(Gading Sari)*</small>) (3G/WCM) என்பது மலேசியா, சிலாங்கூர், கோலாலம்பூர் பன்னாட்டு வானூர்தி நிலையத்தில் தலைமை அலுவலகத்தைக் கொண்ட ஒரு சரக்கு வானூர்தி நிறுவனம் ஆகும்.  
முன்பு இந்த நிறுவனம், போஸ் ஏசியா கார்கோ எக்ஸ்பிரஸ் *(Pos Asia Cargo Express Sdn Bhd)* அல்லது போஸ் ஏஸ் **POS ACE** என மிகவும் பிரபலமாக அறியப்பட்டது.
# பன்னாட்டு சரக்கு வானூர்தி நிறுவனம்

## பொது

தற்போது, இந்த நிறுவனத்தின் முதல் போயிங் 737-400F *(Boeing 737-400F)* ரக வானூர்தியை, கிழக்கு மலேசியா நகரங்களான கூச்சிங், மிரி, கோத்தா கினபாலு, தாவாவ், சிபு நகரங்கள்; தீபகற்ப மலேசியாவின் ஜொகூர் பாரு, பினாங்கு, கோத்தா பாரு நகரங்கள்; ஆகியவற்றில் சேவையில் ஈடுபடுத்தியது.  
பின்னர் அதன் இரண்டாவது வானூர்தி, போயிங் 737-800F *(Boeing 737-800F)* ரக வானூர்தியை, 23 மார்ச் 2021-இல் சேவையில் ஈடுபடுத்தியது. மூன்றாவது விமானமான போயிங் 737-300 *(Boeing 737-300 9M-WCM)* ரக வானூர்தியை,நவம்பர் 2021-இல் சேவையில் ஈடுபடுத்தியது.
# பன்னாட்டு சரக்கு வானூர்தி நிறுவனம்

## சேரிடங்கள்

2022 வரை, பன்னாட்டு சரக்கு வானூர்தி நிறுவனம், பின்வரும் இடங்களில் சேவை செய்கிறது:  
| வெளிநாடு | உள்நாடு | நகரம் | குறியீடு IATA | குறியீடு ICAO | வானூர்தி நிலையம் | குறிப்பு | மேற்கோள் |
| --- | --- | --- | --- | --- | --- | --- | --- |
| ** மலேசியா** | ** சரவாக்** | மிரி | MYY | WBGR | மிரி வானூர்தி நிலையம் | align=சரக்கு | align= |
| ** பினாங்கு** | ஜார்ஜ் டவுன், பினாங்கு | PEN | WMKP | பினாங்கு பன்னாட்டு வானூர்தி நிலையம் | align=சரக்கு | align= |  |
| ** ஜொகூர்** | ஜொகூர் பாரு | JHB | WMKJ | செனாய் பன்னாட்டு வானூர்தி நிலையம் | align=சரக்கு | align= |  |
| ** கிளாந்தான்** | கோத்தா பாரு | KBR | WMKC | சுல்தான் இசுமாயில் பெட்ரா வானூர்தி நிலையம் | align=சரக்கு | align= |  |
| ** சபா** | கோத்தா கினபாலு | BKI | WBKK | கோத்தா கினபாலு பன்னாட்டு வானூர்தி நிலையம் | align=சரக்கு | align= |  |
| ** கோலாலம்பூர்** </br> ** சிலாங்கூர்** | **கோலாலம்பூர்** | **KUL** | **WMKK** | **கோலாலம்பூர் பன்னாட்டு வானூர்தி நிலையம்** | align=சரக்கு | 'தலைமை வானூர்தி நிலையம்''' |  |
| ** சரவாக்** | கூச்சிங் | KCH | WBGG | கூச்சிங் பன்னாட்டு வானூர்தி நிலையம் | align=சரக்கு | align= |  |
| ** சரவாக்** | சிபு | SBW | WBGS | சிபு வானூர்தி நிலையம் | align=சரக்கு | align= |  |
| ** சபா** | தாவாவ் | TWU | WBKW | தாவாவ் வானூர்தி நிலையம் | align=சரக்கு | align= |  |
| ** மியான்மர்** | **யங்கோன்** | யங்கோன் | RGN | VYYY | யங்கோன் பன்னாட்டு வானூர்தி நிறுவனம் | align=சரக்கு | align= |
| ** சீனா** | ** மக்காவு** | மக்காவு | MFM | VMMC | மக்காவு பண்ணாட்டு வானூர்தி நிலையம் | align=சரக்கு | align= |
| ** வியட்நாம்** | **ஹோ சி மின் நகரம்** | ஹோ சி மின் நகரம் | SGN | VVTS | ஹோ சி மின் நகர வானூர்தி நிலையம் | align=சரக்கு | align= |
# செங்கிஸ் கானின் வழித்தோன்றல்கள்

**செங்கிஸ் கானின் வழித்தோன்றல்கள்** (The Successors of Genghis Khan) என்பது ஒரு வரலாற்று நூல் ஆகும். இதை ரசீத்தல்தீன் அமாதானி என்பவர் பாரசீக மொழியில் எழுதிய ஜமி அல் தவரிக் என்ற நூலில் இருந்து யோவான் ஆன்ட்ரூ பாய்ல் என்ற ஆங்கிலேயர் 1971ஆம் ஆண்டு ஆங்கிலத்திற்கு மொழிபெயர்த்தார். இந்நூல் துருக்கிய மற்றும் மங்கோலியப் பழங்குடிகள், செங்கிஸ் கான் மற்றும் அவரது முன்னோர்கள், செங்கிஸ் கானின் வழித்தோன்றல்கள், மற்றும் இறுதியாக பாரசீகத்தின் ஈல்கான்கள் ஆகியோரைப் பற்றிக் குறிப்பிடுகிறது. அக்காலத்தில் வாழ்ந்தவர்கள் மற்றும் அக்கால நூல்கள் ஆகியவற்றை அடிப்படையாகக் கொண்டு இது எழுதப்பட்டது. எனினும் இதை எழுதப் பயன்பட்ட அக்கால நூல்கள் தற்போது அழிந்துவிட்டன. இந்நூல் எட்டு பகுதிகளைக் கொண்டுள்ளது.
# ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2022

ஆத்திரேலியத் துடுப்பாட்ட அணி இலங்கையில் 2022 சூன் முதல் சூலை வரை இரண்டு தேர்வுப் போட்டிகளிலும், ஐந்து ஒருநாள் போட்டிகளிலும், மூன்று இ20ப போட்டிகளிலும் விளையாடுகிறது. தேர்வுப் போட்டிகள் 2021–23 ஐசிசி உலகத் தேர்வுத் துடுப்பாட்ட வாகைப் போட்டிகளின் ஒரு பகுதியாக நடைபெறுகிறது.  
ஆத்திரேலியா முதலாவது இ20ப போட்டியை 10 இலக்குகளால் வென்றது. ஆரோன் பிஞ்ச், டேவிட் வார்னர் இருவரும் இணைந்து 134 ஒட்டங்களை ஆட்டமிழக்காம எடுத்தனர். இரண்டாவது இ20ப போட்டியையும் ஆத்திரேலியா 3 இலக்குகளால் வென்றது. மூன்றாவது இ20 போட்டியில் இலங்கை அணி 4 இலக்குகளால் வென்றது. இதன் மூலம் ஆத்திரேலியா 2-1 என்ற கணக்கில் இ20ப தொடரை வென்றது.  
ஒருநாள் தொடரில், முதலாவது ஆட்டத்தில் ஆத்திரேலியா இரண்டு இலக்குகளால் வென்றது. கிளென் மாக்சுவெல் 51 பந்து வீசுகளுக்கு ஆட்டமிழக்காமல் 80 ஓட்டங்களை எடுத்தார். இரண்டாவது ஆட்டத்தில் இலங்கை 26 ஓட்டங்களால் வென்று சமப்படுத்தியது. மூன்றாவது ஆட்டத்தில், இலங்கை 6 இலக்குகளால் வென்றது. பத்தும் நிசங்க தனது முதலாவது ஒருநாள் சதத்தை எடுத்தார். இதுவே ஆத்திரேலியாவுக்கு எதிரான இலங்கையின் வெற்றிகரமான ஓட்ட வெற்றியாகும். நான்காவது ஆட்டத்தை இலங்கை 4 ஓட்டங்களால் வென்று, 1992 இற்குப் பின்னர் இலங்கை மண்ணில் ஆத்திரேலியாவை ஒருநாள் தொடரைக் கைப்பற்றி சாதனை புரிந்தது. ஐந்தாவது ஆட்டத்தை ஆத்திரேலியா 4 இலக்குகளால் வென்றது. ஒருநாள் தொடரை இலங்கை 3–2 என்ற கணக்கில் கைப்பற்றியது.
# ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2022

## அணிகள்

| தேர்வு | ஒநாப | இ20ப |  |  |  |
| --- | --- | --- | --- | --- | --- |
| * பாட் கம்மின்ஸ் (த)
* ஸ்டீவ் சிமித் (து.த)
* ஆஷ்டன் அகார்
* இசுக்காட் போலண்டு
* அலெக்சு கேரி
* கேமரன் கிரீன்
* ஜோஷ் ஹேசல்வுட்
* திராவிசு கெட்
* யோசு இங்கிளிசு
* உஸ்மான் கவாஜா
* மார்னஸ் லபுஷேன்
* நேத்தன் லியோன்
* மிட்செல் மார்ஷ்
* மிட்செல் ஸ்டார்க்
* மிட்செல் ஸ்வெப்சன்
* டேவிட் வார்னர் | * தசுன் சானக்க (த)
* சரித் அசலங்க
* துஷ்மந்த சமீரா
* தினேஸ் சந்திமல்
* தனஞ்சய டி சில்வா
* நிரோசன் டிக்வெல்ல
* அசித்த பெர்னாண்டோ
* தனுஷ்க குணதிலக்க
* வனிந்து அசரங்கா
* பிரவீன் ஜயவிக்கிரம
* சமிக்கா கருணாரத்தின
* பிரமோது மதுசன்
* லகிரு மதுசங்கா
* குசல் மெண்டிசு
* ரமேசு மென்டிசு
* பத்தும் நிசங்க
* பானுக்க ராசபக்ச
* மகீசு தீக்சன
* நுவான் துசார
* ஜெப்ரி வான்டர்சே
* துனித் வெல்லலாகே | * ஆரோன் பிஞ்ச் (த)
* ஆஷ்டன் அகார்
* அலெக்சு கேரி
* பாட் கம்மின்ஸ்
* கேமரன் கிரீன்
* ஜோஷ் ஹேசல்வுட்
* திராவிசு கெட்
* யோசு இங்கிளிசு
* மார்னஸ் லபுஷேன்
* 
மிட்செல் மார்ஷ்

* கிளென் மாக்சுவெல்
* ஜை ரிச்சார்ட்சன்
* கேன் ரிச்சர்ட்சன்
* ஸ்டீவ் சிமித்
* 
மிட்செல் ஸ்டார்க்

* மார்கஸ் ஸ்டோய்னிஸ்
* மிட்செல் ஸ்வெப்சன்
* டேவிட் வார்னர் | * தசுன் சானக்க (த)
* சரித் அசலங்க
* துஷ்மந்த சமீரா
* நுவானிது பெர்னாண்டோ
* தனுஷ்க குணதிலக்க
* வனிந்து அசரங்கா
* பிரவீன் ஜயவிக்கிரம
* சமிக்கா கருணாரத்தின
* லகிரு மதுசங்கா
* குசல் மெண்டிசு
* ரமேசு மென்டிசு
* பத்தும் நிசங்க
* மதீசா பத்திரண
* பானுக்க ராசபக்ச
* கசுன் ரஜிதா
* இலக்சன் சந்தக்கன்
* மகீசு தீக்சன
* நுவான் துசார | * ஆரோன் பிஞ்ச் (த)
* 
சோன் அபொட்

* ஆஷ்டன் அகார்
* ஜோஷ் ஹேசல்வுட்
* யோசு இங்கிளிசு
* மிட்செல் மார்ஷ்
* கிளென் மாக்சுவெல்
* ஜை ரிச்சார்ட்சன்
* கேன் ரிச்சர்ட்சன்
* ஸ்டீவ் சிமித்
* மிட்செல் ஸ்டார்க்
* மார்கஸ் ஸ்டோய்னிஸ்
* மிட்செல் ஸ்வெப்சன்
* டேவிட் வார்னர்
* மேத்தியு வேட் | } |
# ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2022

## சுற்றுப்பயண ஆட்டங்கள்

இலங்கைக்கான சுற்றுப்பயணத்திற்காக, கிரிக்கெட் ஆத்திரேலியாவும் ஆத்திரேலியா A அணிக்கான அணியை அறிவித்து, இரண்டு ஒரு நாள் போட்டிகளையும் இரண்டு முதல்தரப் போட்டிகளையும் விளையாட செய்தது.  
---  
---  
---
# ஈரோடு மஞ்சள்

**ஈரோடு மஞ்சள்** (*Erode Turmeric*) என்பது ஒரு வகை மஞ்சள். இது இந்தியாவின் தமிழ்நாட்டின் ஈரோடு பகுதியில் விளையும் மசாலாப் பொருள் வகையாகும்.
# ஈரோடு மஞ்சள்

## குர்க்குமின் உள்ளடக்கம்

ஈரோடு மஞ்சளில் அதிக குர்க்குமின் உள்ளது. இது உலக சுகாதார அமைப்பினால்<nowiki/>அங்கீகரிக்கப்பட்ட இயற்கையான உணவு வண்ணப் பொருளாகும். ஈரோடு மஞ்சளில் 90 சதவீதம் குர்க்குமின் உள்ளது. இது அதிக மருத்துவ குணம் மற்றும் சுவைக்குப் பெயர் பெற்றது.
# ஈரோடு மஞ்சள்

## வகைகள்

மஞ்சளின் இரண்டு முக்கிய இரகங்களான சின்ன நாடன் (உள்ளூர் சிறிய ரகம்) மற்றும் பெரும் நாடன் (உள்ளூர் பெரிய ரகம்) உள்ளன. ஈரோட்டில் சின்ன நாடன் அதிகம் விளைகிறது. சிவகிரி, கொடுமுடி, பவானி, கோபிசெட்டிபாளையம், அந்தியூர், சத்தியமங்கலம், சென்னம்பட்டி போன்ற பகுதிகளில் இது முக்கியமாக விளைகிறது. மேலும், ஈரோடு பகுதியில் விரல் வகை (விராலி மஞ்சள்) மற்றும் கிழங்கு ரகம் (கிழங்கு மஞ்சள்) ஆகிய மஞ்சள் ரகங்களும் உற்பத்தியாகிறது.
# ஈரோடு மஞ்சள்

## உற்பத்தி மற்றும் சந்தைப்படுத்தல்

மஞ்சள் உற்பத்தியில் முதலிடத்தில் உள்ள ஈரோடு மஞ்சளின் மிகப்பெரிய சந்தையாகவும் ஈரோடு உள்ளது. தமிழகம் முழுவதும் 2.5 லட்சம் ஏக்கரில் மஞ்சள் பயிரிடப்பட்ட போது ஒரு லட்சம் ஏக்கரில் ஈரோட்டில் மட்டும் மஞ்சள் சாகுபடி இருந்தது. ஆனால், தற்போது ஈரோட்டில் மட்டும் 15,000 ஏக்கராக உள்ள நிலையில், மாநிலத்தில் மஞ்சள் உற்பத்தி 50,000 ஏக்கராகக் குறைந்துவிட்டது. 2021 சனவரி மாதத்தில் ஈரோட்டிலிருந்து வங்காளதேசம் போன்ற பல்வேறு நாடுகளுக்கு சுமார் 18,000 டன் மஞ்சள் ஏற்றுமதி செய்யப்பட்டுள்ளது. மேலும், மலேசியா, சிங்கப்பூர், இங்கிலாந்து, அமெரிக்கா மற்றும் வளைகுடா நாடுகளில் ஈரோடு மஞ்சளுக்கு அதிக தேவை உள்ளது.  
ஈரோட்டில் நான்கு வெவ்வேறு இடங்களில் மஞ்சள் சந்தைகள் செயல்படுகின்றன  
- ஈரோடு மஞ்சள் வியாபாரிகள் மற்றும் சேமிப்பு கிடங்கு உரிமையாளர்கள் சங்கத்தால் **செம்மாம்பாளையத்தில் நடத்தப்படும் மஞ்சள் சந்தை வளாகம்.** ஈரோடு ஒழுங்குமுறை சந்தை மூலம் ஏலம் விடப்பட்டது.
- **பெருந்துறையில் ஈரோடு மஞ்சள் சந்தை வளாகம்.** ஈரோடு ஒழுங்குமுறை சந்தைக் குழுவால் நடத்தப்படுகிறது
- ஈரோடு வேளாண்மை உற்பத்தியாளர்கள் கூட்டுறவு விற்பனைச் சங்கத்தால் நடத்தப்படும் **மஞ்சள் சந்தை வளாகம் கருங்கல்பாளையத்தில்** உள்ளது.
- **ஈரோடு மணிக்கூண்டு அருகே மஞ்சள் சந்தை** கோபிசெட்டிபாளையம் வேளாண்மை உற்பத்தியாளர்கள் கூட்டுறவு விற்பனைச் சங்கத்தால் நடத்தப்படுகிறது.
# ஈரோடு மஞ்சள்

## புவிசார் குறியீடு

ஈரோடு மஞ்சள் வியாபாரிகள் சங்கம் தமிழக அரசின் மூலம் ஈரோடு மஞ்சளுக்கு புவிசார் குறியீடு அங்கீகாரம் கோரி விண்ணப்பித்தது. எட்டு ஆண்டு செயல்முறைக்குப் பிறகு, இந்திய அரசு 2019 ஆண்டு முதல் அதிகாரப்பூர்வமாக புவியியல் சார்ந்த குறியீடு வழங்கப்பட்டது.
# ஈரோடு மஞ்சள்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# சாவகம் சில்லை

**சாவகம் சில்லை** (*Javan munia*)(*உலோஞ்சூரா லுகோகாசுட்ரோயிட்சு*) என்பது இந்தோனேசியாவின் தெற்கு சுமாத்திரா, சாவகம், பாலி மற்றும் உலொம்போ தீவுகளைப் பூர்வீகமாகக் கொண்ட எசுட்ரில்டிட் சிட்டுக்களாகும். இது சிங்கப்பூர் மற்றும் மலாய் தீபகற்பத்தில் அறிமுகப்படுத்தப்பட்டுள்ளது. இது மிதவெப்பமண்டல மற்றும் வெப்பமண்டல வறண்ட புதர் மற்றும் புல்வெளி வாழிடங்களில் வாழ்கிறது. இது பன்னாட்டு இயற்கைப் பாதுகாப்புச் சங்க செம்பட்டியலில் தீவாய்ப்புக் கவலை குறைந்த இனமாக மதிப்பிடப்பட்டுள்ளது.
# சாவகம் சில்லை

## தோற்றம்

ஆன்டோனியோ அர்னைசு-வில்லெனா மற்றும் பலர் மூலம் இதனுடைய தோற்றம் மற்றும் இன உறவுமுறை விவரிக்கப்பட்டது.
# தங்கச் சுருக்கம்

**தங்கச் சுருக்கம்** (Altan Tobchi) என்பது ஒரு வரலாற்று நூல் ஆகும். இது 17ஆம் நூற்றாண்டில் இலவ்சந்தன்சன் என்பவரால் மங்கோலிய மொழியில் எழுதப்பட்டது. இந்நுலின் முழுத் தலைப்பு ***பண்டைய கான்களால் நிறுவப்பட்ட ஆட்சிக்கலையின் கோட்பாடுகளின் தங்கச் சுருக்கம் இதனுள் உள்ளடங்கியுள்ளது*** என்பதாகும். இந்நூல் *மங்கோலியர்களின் இரகசிய வரலாறுக்குப்* பிறகு மங்கோலிய மொழியின் இரண்டாவது கண்ணியமான வரலாற்று நூல் மற்றும் செவ்விலக்கியமாகக் கருதப்படுகிறது. உண்மையில் இந்நூல் *இரகசிய வரலாற்றின்* 282 பகுதிகளில் 233 பகுதிகளைத் தன்னகத்தே வெறும் வார்த்தைகளாக மட்டும் கொண்டிருக்காமல் சில பகுதிகளில் கூடுதல் விளக்கங்களுடனும் கொண்டுள்ளது. எதிர்கால மங்கோலிய அரசகுலத்திற்கு அறிவுறுத்தப்பட்ட செங்கிஸ் கானின் ஞானம் எனப்படும் நெறிமுறை நடத்தைக் குறிப்புகளுக்கான முக்கிய ஆதாரம் இதுவாகும். இதன் காரணமாக இது முக்கியத்துவம் வாய்ந்ததாக உள்ளது. மங்கோலியாவின் தோர்னோடு மாகாணத்தில் வாழ்ந்த தரி என்ற ஒரு செங்கிஸ் கான் வழித்தோன்றலிடமிருந்து 1926ஆம் ஆண்டு சமியான் என்பவர் உண்மையான தங்கச் சுருக்க நூலை உலான் பத்தூருக்குக் கண்டுபிடித்துக் கொண்டு வந்தார். இந்நூலை 1955ஆம் ஆண்டு சார்லசு பவ்டன் என்பவர் ஆங்கிலத்திற்கு மொழிபெயர்த்தார். மங்கோலிய வரலாற்றை எழுதுவோரால் இந்நூல் அதிகமாகப் பயன்படுத்தப்படுகிறது.
# நண்டு உண்ணும் தவளை

**நண்டு உண்ணும் தவளை** (*Crab-eating frog*)(Fejervarya *cancrivora*) என்பது தைவான், சீனா, பிலிப்பீன்சு உள்ளிட்ட தென்கிழக்கு ஆசியாவைப் பூர்வீகமாகக் கொண்ட ஒரு தவளையாகும். இது குவாமிலும் அறிமுகப்படுத்தப்பட்டது. மேலும் இவை தைவானிலிருந்து அறிமுகப்படுத்தப்பட்டது. இது சதுப்புநிலங்களில் வாழ்கிறது. நீர்நில வாழ்வனவற்றில் தற்காலத்தில் அறியப்பட்ட 144 சிற்றினங்களில் கடல் நீரில் குறுகிய கால வாழக்கூடிய சிற்றினம் இதுவாகும்.  
யூரியா உற்பத்தி மற்றும் தக்கவைப்பை அதிகரிப்பதன் மூலமும், யூரியா மற்றும் சோடியம் மாற்றத்தில் சிறிது அதி உப்புத்தன்மையுடன் இருப்பதன் மூலமும் இந்த தவளை கடல் சூழலை (சுருக்கமான காலத்திற்குக் கடல் நீரில் மூழ்கி அல்லது நீண்ட காலத்திற்கு உவர் நீரில் மூழ்கி) பொறுத்துக்கொள்ளக் கூடிய தன்மையுடையதாக உள்ளது. முதிர்ச்சியடைந்த தவளைகள் 2.8% அதிக உப்புத்தன்மையுடைய உப்பு நீரில் வாழ முடியும் இதன் தலைப்பிரட்டைகள் 3.9% அதிக உப்புத்தன்மையுடைய நீரில் வாழக்கூடியன.
# நண்டு உண்ணும் தவளை

## உணவுமுறை

நண்டு உண்ணும் தவளையின் உணவு ஆதாரங்கள் முக்கியமாக உள்நாட்டில் கிடைக்கும் இரையால் தீர்மானிக்கப்படுகின்றன. நன்னீருக்கு அருகில், இதன் உணவில் பெரும்பாலும் பூச்சிகள் உள்ளன. ஆனால் உவர் நீர் உள்ள சூழலில், நண்டுகள் உட்பட சிறிய ஓடுடைய கணுக்காலிகளை முக்கிய உணவாகக் கொள்கின்றன.
# நண்டு உண்ணும் தவளை

## மனித நுகர்வு

தென்கிழக்காசியாவில், நண்டு உண்ணும் தவளை உள்நாட்டில் உணவுக்காக வேட்டையாடப்படுகிறது. இந்தோனேசியாவின் சாவகம் தீவில் தவளைக்கால் இறைச்சிக்காக இது வளர்க்கப்படுகிறது.
# நாம் தாதர்கள் என்று அழைக்கும் மங்கோலியர்களின் கதை

**நாம் தாதர்கள் என்று அழைக்கும் மங்கோலியர்களின் கதை** (The story of the Mongols whom we call the Tartars) என்பது ஒரு வரலாற்று நூல் ஆகும். இதை இத்தாலியைச் சேர்ந்த பிளானே கார்பினியின் யோவான் என்பவர் 1240களில் எழுதினார். மங்கோலியர்களைப் பற்றி பயணித்து எழுதிய முதல் ஐரோப்பியர் இவர் தான். எரிக் கில்டிங்கர் என்பவர் இந்நூலை ஆங்கிலத்திற்கு மொழிபெயர்த்துள்ளார்.
# லோங் பங்கா வானூர்தி நிலையம்

**லோங் பங்கா வானூர்தி நிலையம்** ; (ஆங்கிலம்: *Long Banga Airport*; மலாய்: *Lapangan Long Banga*) என்பது மலேசியா, சரவாக் மாநிலத்தின் மருடி மாவட்டம், தெலாங் ஊசான் மாவட்டத்தில், லோங் பாங்கா கிராமத்தில் உள்ள ஒரு வானூர்தி நிலையம் ஆகும்.  
மாநிலத் தலைநகர் கூச்சிங்கின் வட கிழக்கே 589 கி.மீ. (366 மைல்) தொலைவில் அமைந்துள்ளது.
# லோங் பங்கா வானூர்தி நிலையம்

### சேவை

| <small>விமானச் சேவைகள்</small> | சேரும் இடங்கள் |  |
| --- | --- | --- |
| **மாஸ் விங்ஸ்**
(MASwings) | மருடி வானூர்தி நிலையம்
மிரி வானூர்தி நிலையம் | } |
# செம்மார்புக் கிளி

**செம்மார்புக் கிளி** (Red-breasted parakeet)(*Psittacula alexandri*) என்ற சிற்றினம் *சிடாகுல* பேரினத்தில் மிகவும் பரவலாகக் காணப்படும் சிற்றினங்களில் ஒன்றாகும். இது புவியியல் மாறுபாடுகளை அதிகமாகக் கொண்ட சிற்றினமாகும்.
# செம்மார்புக் கிளி

## விளக்கம்

செம்மார்புக் கிளியின் மார்பில் காணப்படும் பெரிய சிவப்புத் திட்டினால் இதனை எளிதில் அடையாளம் காண முடியும். **மீசைக் கிளி** என்பது இதனுடைய துணையினங்களைப் பொறுத்து வழங்கப்படும் மாற்றுப் பெயராகும். பெரும்பாலான துணையினங்கள் இந்தோனேசியாவில் உள்ள சிறிய தீவுகள் அல்லது தீவுக்கூட்டங்களில் மட்டுமே காணப்படுகின்றன. இதனுடைய ஒரு துணையினம் அந்தமான் தீவுகளில் காணப்படுகிறது. மேலும் ஒரு துணையினம் தென்கிழக்காசியக் கண்டத்தில் காணப்படுகிறது. தெற்காசியாவின் வடகிழக்கு பகுதியான இமயமலை அடிவாரத்திலும் இவை காணப்படுகின்றன. காட்டுப் பறவை வர்த்தகத்தால் சில தீவு இனங்கள் அச்சுறுத்தப்பட்டுள்ளன. சாவகம் தீவில் நியமன சிற்றினம் அழிவை அண்மித்துள்ளது.  
இந்த சிற்றினத்தின் காட்டு வாழிட உயிரிகள் தற்போது மும்பை போன்ற நகரங்களில் தங்கள் வாழ்வை வாழக் கற்றுக்கொண்டுள்ளன. இந்தியாவில் சென்னை மற்றும் பெங்களூரு போன்ற பிற நகரங்களில் சிறிய எண்ணிக்கையில் இவை உள்ளன.
# செம்மார்புக் கிளி

## வகைப்பாட்டியல்

செம்மார்புக் கிளிகள் 1758-ல் சுவீடன் இயற்கை ஆர்வலர் கரோலஸ் லின்னேயஸால் *சிசுடமா நேச்சரேவின்* பத்தாவது பதிப்பில் விவரிக்கப்பட்டுள்ளது. *சிட்டாகசு* பேரினத்தில் வைக்கப்பட்டு *சிட்டாகசு அலெக்சாண்ட்ரி* என்ற இருசொல் பெயரை உருவாக்கினார். இதன் வாழிடமானது சாவகம் தீவு ஆகும். 1800ஆம் ஆண்டில் பிரான்சு இயற்கை ஆர்வலர் ஜார்ஜஸ் குவியரால் அறிமுகப்படுத்தப்பட்ட *சிட்டாகுலா* பேரினத்தில் செம்மார்புக் கிளி தற்போது வைக்கப்பட்டுள்ளது. பேரினப் பெயர் "கிளி" என்பதற்கான லத்தீன் வார்த்தையான *சிட்டாகசு* என்பதற்குக் கிளி என்ற பொருளாகும். *அலெக்சாண்ட்ரி* என்ற குறிப்பிட்ட பெயர் பேரரசர் அலெக்சாந்தர் என்பவரின் நினைவாக இடப்பட்டது.  
எட்டு துணையினங்கள் அங்கீகரிக்கப்பட்டுள்ளன: அவை:  
- *சி. அ. பேசியாட்டா* (முல்லர், 1776) - வட இந்தியா முதல் தெற்கு சீனா வரை மற்றும் இந்தோசீனா
- *சி. அ.* *அபோட்தி* (ஓபர்ஹோல்சர், 1919) - அந்தமான் தீவுகள்
- *சி. அ. காலா* (ஓபர்ஹோல்சர், 1912) - சிமியூலு (வடக்கு சுமத்ராவின் மேற்கு)
- *சி. அ..மேஜர்* (ரிச்மண்ட், 1902) - லாசியா மற்றும் பாபி தீவுகள் (வடக்கு சுமத்ராவின் மேற்கு)
- *சி. அ. பெரியோன்கா* (ஓபெர்ஹோல்செர், 1912) – நியாஸ் (வடக்கு சுமத்ராவின் மேற்கு)
- *சி. அ.* *அலெக்ஸாண்ட்ரி* (லின்னேயஸ், 1758) - ஜாவா, பாலி மற்றும் தெற்கு போர்னியோ
- *சி. அ. தாம்மெர்மணி* சாசென் & கிளாசு, 1932 – கரிமுன்ஜாவா தீவுகள் (மத்திய ஜாவாவின் வடக்கு)
- *சி. அ.* *கான்ஜெனானென்சிசு* ஹோஜெர்வெர்ப், 1962 – காங்கேயன் தீவுகள் (பாலியின் வடக்கு)
# செமெர்கெத்

| notes =
| prenomen = Nisut-Bity-Nebty-Iry
*nsw.t-bty-nb.ty-iry*
''King of Upper and Lower Egypt, he of the two ladies,
he who belongs to them''
Alternative:
*He whom the two ladies guard*
| prenomen_hiero =
| nomen =
| nomen_hiero =
| horus = Hor-Semerkhet
*Ḥr-smr.ẖt*
*Companion of the divine community*
Alternative:
*Companion of the gods* இவரது ஆட்சிக் காலத்தில் எகிப்து பெரிய அளவில் இயற்கை பேரிடர்களை சந்தித்து. பலெர்மோ கல் மற்றும் துரின் மன்னர்கள் பட்டியலில் மன்னர் செமெர்கெத்தின் பெயர் இடம் பெற்றுள்ளது. இவரது கல்லறை உம் எல்-காப்பில் **U** எனுமிடத்தில் உள்ளது. இவருக்குப் பின்னர் எகிப்தை மன்னர் குவா ஆட்சி செய்தார்.  
கல்லறையின் வரைபடம்]]
, அபிதோஸ் மன்னர்கள் பட்டியல்]]  
வில் உள்ள ஜோசெர் பிரமிடு வளாகததில் மன்னர் செமெர்கெத் குறித்த இரண்டு பெண்கள் சித்திரம்]]
# செமெர்கெத்

## இதனையும் காண்க

- எகிப்திய மன்னர்களின் பட்டியல்
- வரலாற்றுக்கு முந்தைய எகிப்து
- எகிப்தின் துவக்க கால அரச மரபுகள்
- எகிப்தின் முதல் வம்சம்
- பண்டைய எகிப்திய அரசமரபுகள்
- உம் எல்-காப்
# லோங் லேலாங் வானூர்தி நிலையம்

**லோங் லேலாங் வானூர்தி நிலையம்** ; (ஆங்கிலம்: *Long Lellang Airport*; மலாய்: *Lapangan Long Lellang*) என்பது மலேசியா, சரவாக் மாநிலத்தின் சிபு பிரிவு, தெலாங் ஊசான் மாவட்டத்தில், லோங் லேலாங் கிராமத்தில் உள்ள ஒரு வானூர்தி நிலையம் ஆகும்.  
லோங் லேலாங்கில் இருந்து கெலாபிட் மலைப்பகுதியில் உள்ள முக்கிய குடியேற்றமான பாரியோவிற்கு கால் நடையாகப் பயணிக்க நான்கு முதல் ஆறு நாட்கள் வரை பிடிக்கும்.  
}}
# நெக்பெத்

கழுகு உருவத்துடன் கூடிய பெண் கடவுள் நெக்பெத்]]
சிலைக்கு (நடுவில்) பெண் கடவுளர்களான பாம்பு உருவத்துடன் கூடிய வத்செத் மற்றும் கழுகு உருவத்துடன் கூடிய நெக்பெத் பூஜை சடங்குகள் நடத்தும் காட்சி, ஆண்டு கிமு 870]]
**நெக்பெத்** (**Nekhbet**) வரலாற்றுக்கு முந்தைய எகிப்தின் (கிமு 3200–3100) பெண் கடவுள்களில் இவரும் ஆவார். மற்றவர் கீழ் எகிப்தின் பெண் காவல் தெய்வம் வத்செத் ஆவார். இவ்விருவரையும் சேர்த்து எகிப்திய தொன்மவியலில் இரு பெண்கள் என அழைப்பர்.  
கழுகு உருவத்துடன் அகன்ற சிறகுகளுடன் கூடிய நெக்பெத் பெண் கடவுளை நெக்பெப் நகரம் மற்றும் மேல் எகிப்தின் காவல் தெய்வம் எனக்கருதப்பட்டவர். எகிப்தின் முதல் வம்ச மன்னர் நார்மெர் மேல் எகிப்து மற்றும் கீழ் எகிப்தையும் ஒன்றிணைத்து பண்டைய எகிப்தை ஆட்சி செய்த காலத்தில் வத்செத் மற்றும் *நெக்பெத்* பெண் கடவுள்கள் எகிப்தின் காவல் தெய்வங்களாக விளங்கினர்.
# நெக்பெத்

## தொன்மவியல்

துவக்க கால எகிப்தில் நெக்ஹெப் அல்லது எல்-காப் நகரத்தில் நெக்பெத் பெண் தெய்வத்தின் கோயில் இருந்நது. இதனருகில் நெக்கென் நகரம் இருந்தது.  
படவெழுத்துகளில் நெக்பெத் கடவுளை குறிக்க கழுகு சித்திரம் அல்லது சிற்பத்தில் குறிப்பர்.  
நெக்பெத் பெண் கடவுள் தனது சிறகுகளால் அரச சின்னத்தை மூடிக் காப்பார்.
# நெக்பெத்

## இதனையும் காண்க

- வத்செத்
- இரு பெண்கள்
- பண்டைய எகிப்தியக் கடவுள்கள்
# கூன் (செய்யுள் உறுப்பு)

செய்யுளில் வரும் அடிகளில் சில கூனன் போல் கூன் விழுந்து வரும். தொல்காப்பியம் இந்தச் செய்யுள் உறுப்புக்கு இலக்கணம் கூறுகிறது. தனி அசையோ, தனிச் சீரோ பாடலில் தனி அடியாக நிற்பது **கூன்** என்னும் **கூனடி**.
:
# கூன் (செய்யுள் உறுப்பு)

## தொல்காப்பியம்

ஈரடியோ, மூவடியோ கொண்ட வஞ்சிப்பாவில் நேரசையோ, நிரையசையோ கூனடியாக வரும். ஆசிரியப்பாவில் தனிச்சீர் கூனடியாக வரும்.  
:இதில் ‘அவரே’ என்பது கூனடி.
:
யாப்பருங்கலம், யாப்பருங்கலக் காரிகை போன்ற யாப்பிலக்கண நூல்கள் இதனை வேறுபடுத்திக் காட்டவில்லை.
# லோங் செரிடான் வானூர்தி நிலையம்

**லோங் செரிடான் வானூர்தி நிலையம்** ; (ஆங்கிலம்: *Long Seridan Airport*; மலாய்: *Lapangan Long Seridan*) என்பது மலேசியா, சரவாக் மாநிலத்தின் மருடி பிரிவு, லோங் செரிடான் கிராமத்தில் உள்ள ஒரு வானூர்தி நிலையம் ஆகும்.  
சரவாக் மாநிலத்தின் தலைநகர் கூச்சிங்கிற்கு வட கிழக்கே 590 கி.மீ. (367 மைல்) தொலைவில் அமைந்துள்ளது. லோங் செரிடான் வானூர்தி நிலையத்தின் ஓடுபாதை 1963-ஆம் ஆண்டில் கூர்கா பொறியாளர்களால் கட்டப்பட்டது.
# லோங் செரிடான் வானூர்தி நிலையம்

## பொது

கெலாபிட் கிராமம், அதைச் சுற்றியுள்ள அனைத்து குடியிருப்புகளுக்கும் மையமாக உள்ளது. உள்ளூர் மக்கள் தங்கள் பிள்ளைகளின் கல்வி மற்றும் மருத்துவ உதவிகளுக்காக இந்தக் கிராமத்திற்கு வருகிறார்கள்.  
லோங் செரிடான் வானூர்தி நிலையம் கெலாபிட் கிராமத்திற்கும், பாராம் ஆற்றுக்கும் இடையில் உள்ளது. வானூர்தி நிலையத்தின் ஓடுபாதை, பாராம் ஆற்றில் இருந்து 60 மீட்டர் தொலைவில் தான் உள்ளது.  
லோங் செரிடான் வானூர்தி நிலையம் 1963-ஆம் ஆண்டில் கூர்கா பொறியாளர்களால் கட்டப்பட்டது. காலப்போக்கில் கனமழை மற்றும் வெள்ளம் காரணமாக வானூர்தி நிலையத்தை மேம்படுத்த பயன்படுத்த வேண்டியிருந்தது.
# லோங் செரிடான் வானூர்தி நிலையம்

## பொது

### சேவை

| <small>விமானச் சேவைகள்</small> | சேரும் இடங்கள் |  |
| --- | --- | --- |
| **மாஸ் விங்ஸ்**
(MASwings) | மருடி வானூர்தி நிலையம்
மிரி வானூர்தி நிலையம்
பாரியோ வானூர்தி நிலையம் | } |
# ஒடிசா தவளை

**ஒடிசா தவளை** (*Orissa frog*)(*பெஜர்வாரியா ஒரிசாயென்சிசு*) என்பது கிழக்கு இந்தியாவில் ஒடிசா மாநிலத்தில் காணப்படும் தவளை சிற்றினமாகும். இருப்பினும், இதேபோன்ற தவளைகள் தென்மேற்கு தாய்லாந்தில் கண்டறியப்பட்டுள்ளன. மேலும் *பெஜெர்வர்யா ஒரிசாயென்சிசு* ஒடிசாவிலிருந்து மியான்மர் வழியாகத் தாய்லாந்து வரை ஒரே சிற்றினமாக அல்லது சிக்கலான சிற்றினமாக இருக்கலாம்.  
*பெஜர்வாரியா* *ஒரிசாயென்சிசு* பொதுவாக இந்தியாவில் ஒடிசாவில் பரவலாகக் காணப்படுகிறது. இது கடல் மட்டத்திலிருந்து 100 முதல் 500 மீ உயரத்தில் பதிவு செய்யப்பட்டுள்ளது. இவை பொதுவாகப் புல்வெளிகள் மற்றும் விவசாய பகுதிகளுடன் தொடர்புடையது. இதனுடைய இனப்பெருக்கம் அல்லது இளம் உயிரிகள் குறித்துக் குறைவான தகவல்கள் கிடைத்துள்ளன.
# பெஜர்வாரியா புல்லா

***பெஜர்வாரியா புல்லா*** (*Fejervarya pulla*) என்பது டைகுரோகுளோசிடே குடும்பத்தில் உள்ள ஒரு தவளை சிற்றினமாகும். இது மலேசியாவில் மட்டும் காணப்படும் அகணிய உயிரி. இது பினாங்கு மலையில் மட்டுமே காணப்படுவதாக அறியப்பட்டுள்ளது. *பெஜர்வாரியா* பதிலாக *ஹோப்லோபாட்ராசசைச்* சேர்ந்ததாக அறியப்படும் இந்த சிற்றினத்தைப் பற்றிய தகவல் அதிகம் இல்லை.
# மருடி வானூர்தி நிலையம்

**மருடி வானூர்தி நிலையம்** ; (ஆங்கிலம்: *Marudi Airport*; மலாய்: *Lapangan Marudi*) என்பது மலேசியா, சரவாக் மாநிலத்தின் மருடி பிரிவு, மிரி மாவட்டம், மருடி நகரில் உள்ள ஒரு வானூர்தி நிலையம் ஆகும்.  
சரவாக் மாநிலத்தில் உள்ள வானூர்தி நிலையங்களில், மருடி வானூர்தி நிலையம், ஒரு நடுத்தரமான நிலையமாகும். ஒரே நேரத்தில் நான்கு டி அவாலாந்த் *(de Havilland Canada DHC-6 Twin Otter)* வானூர்திகளைக் கையாளும் திறன் கொண்டது.  
சரவாக் மாநிலத்தின் தலைநகர் கூச்சிங்கிற்கு வட கிழக்கே 824 கி.மீ. (512 மைல்) தொலைவில் அமைந்துள்ளது.
# மருடி வானூர்தி நிலையம்

## பொது

இந்த நகரம் பாராம் ஆற்றின் *(Baram River)* கரையில், ஆற்றின் முகப்பில் இருந்து 100 கி.மீ. (62 மைல்) உட்பாகத்தில் உள்ளது. மிரி நிறுவப் படுவதற்கு முன்பு, மருடி நகரம், சரவாக் மாநிலத்தின் வடக்குப் பகுதியின் நிர்வாக மையமாக இருந்தது.  
யுனெஸ்கோ உலகப் பாரம்பரியத் தளமான குனோங் முலு தேசிய பூங்காவிற்கு *(Gunung Mulu National Park)* நுழைவாயில் நகரமாகவும் விளங்குகிறது. அந்த வகையில், முலு தேசிய பூங்காவிற்குச் செல்ல விரும்புகிறவர்கள் மருடி வானூர்தி நிலையத்தின் சேவையைப் பயன்படுத்திக் கொள்கிறார்கள்.
# மருடி வானூர்தி நிலையம்

## பொது

### சேவை

| <small>விமானச் சேவைகள்</small> | சேரும் இடங்கள் |  |
| --- | --- | --- |
| **மாஸ் விங்ஸ்**
(MASwings) | மிரி வானூர்தி நிலையம்
பாரியோ வானூர்தி நிலையம்
லோங் அக்கா வானூர்தி நிலையம்
லோங் பங்கா வானூர்தி நிலையம்
லோங் லேலாங் வானூர்தி நிலையம்
லோங் செரிடான் வானூர்தி நிலையம் | } |
# மருடி வானூர்தி நிலையம்

## விபத்துகள்

- 7 நவம்பர் 2012 — மிரியில் இருந்து வந்த டி அவாலாந்த் *(de Havilland Canada DHC-6 Twin Otter)* ரக வானூர்தி, தரையிறங்கும் போது ஓடுபாதையில் இருந்து விலகிச் சென்று ஒரு பள்ளத்தில் விழுந்தது. இருப்பினும் வானூர்தியில் இருந்த 17 பேரும் காயமின்றி உயிர் தப்பினர்.  
- 27 ஆகஸ்ட் 2016 — மிரியில் இருந்து வந்த டி அவாலாந்த் *(de Havilland Canada DHC-6-400 Twin Otter (9M-SSB)* ரக வானூர்தி, தரையிறங்கும் போது ஓடுபாதையில் இருந்து சறுக்கிச் சென்று விபத்துக்குள்ளானது. விமானத்தில் இருந்த நான்கு பயணிகளும், இரண்டு பணியாளர்களும் உயிர் தப்பினர். உயிரிழப்பு எதுவும் ஏற்படவில்லை.
# மாலவத் பூர்ணா

**மாலவத் பூர்ணா** (**Malavath Purna**) (பிறப்பு: 10 சூன் 2000) இந்தியாவின் தெலங்காணா மாநிலத்தின் நிசாமாபாத் மாவட்டத்தைச் சேர்ந்த இளம் மலையேற்ற வீரங்கனை ஆவார். இவர் 14-வது வயது முடியும் தருவாயில் உலகின் உயரமான எவரஸ்டை ஏறி சாதனை படைத்தார். 27 சூலை 2017 அன்று எல்பிரஸ் மலையை ஏறிக்கடந்தவர். இவர் இறுதியாக 5 சூன் 2002 அன்று, 7-வது கொடிமுடியான வட அமெரிக்கா கண்டத்தில் உள்ள 6,190 மீட்டர் உயரமுள்ள டெனாலி மலையில் ஏறி சாதனை படைத்தார்.  
இவர் இளம் வயதில் உலகின் ஏழு கொடுமுடிகளை ஏறியமைக்காக புகழ் பெற்றவர். இவர் பள்ளிப்படிப்பை தெலங்காணாவில் முடித்த பின் மலையேற்றப் பயிற்சியை டார்ஜீலிங் இமயமலை மலையேற்ற பயிற்சி நிறுவனத்தில் பயின்றார்.
# மாலவத் பூர்ணா

## மாலவத் பூர்ணா ஏறிய 7 மலைக் கொடுமுடிகள்

1. எவரெசுட்டு சிகரம், நேபாளம், 2014
1. கிளிமஞ்சாரோ மலை, எத்தியோப்பியா, கிழக்கு ஆப்பிரிக்கா, 2016
1. எல்பிரஸ் மலை, தெற்கு உருசியா, 2017
1. அக்கோன்காகுவா, தென் அமெரிக்கா, 2019
1. புன்சாக் ஜெயா, இந்தோனேசியா, 2019
1. வின்சன் மலைத்திரள், அண்டார்டிகா, 2019
1. டெனாலி, அலாஸ்கா, வட அமெரிக்கா
# மாலவத் பூர்ணா

## இதனையும் காண்க

- ஏழு கொடுமுடிகள்
- குலாம் ரசூல் கல்வான்
- மல்லி மஸ்தான் பாபு
- டஷி நுங்ஷி மாலிக் (இரட்டை சகோதரிகள்)
# மருடி மாவட்டம்

**மருடி மாவட்டம்** (மலாய் மொழி: *Daerah Marudi*; ஆங்கிலம்: *Marudi District*) என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் மருடி நகரம்.  
இந்த நகரம் பாராம் ஆற்றின் *(Baram River)* கரையில், ஆற்றின் முகப்பில் இருந்து 100 கி.மீ. (62 மைல்) உட்பாகத்தில் உள்ளது. மிரி நிறுவப் படுவதற்கு முன்பு, மருடி நகரம், சரவாக் மாநிலத்தின் வடக்குப் பகுதியின் நிர்வாக மையமாக இருந்தது.  
யுனெஸ்கோ உலக பாரம்பரியத் தளமான குனோங் முலு தேசிய பூங்காவிற்கு *(Gunung Mulu National Park)* நுழைவாயில் நகரமாகவும் விளங்குகிறது.
# மருடி மாவட்டம்

## வரலாறு

1868-ஆம் ஆண்டில் ஜேம்ஸ் புரூக்கிற்கு *(James Brooke)* பிறகு சார்லஸ் புரூக் *(Charles Brooke)* என்பவர் சரவாக்கின் புதிய ராஜாவாகப் பதவியேற்றார்.  
1883 வாக்கில், புரூணையின் சுல்தான் அப்போதைய சுல்தான் அப்துல் மோமின் *(Abdul Momin)* என்பவர், மிரி உட்பட பாரம் பகுதியை சார்லஸ் புரூக்கிற்குக் கொடுத்து விட்டார். அந்தக் காலக் கட்டத்தில் சரவாக் மாநிலம் முழுமைக்கும் புரூணை சுல்தானகத்தின் ஆளுமையின் கீழ் இருந்தது.
# மருடி மாவட்டம்

## வரலாறு

### மருடியில் ஒரு கோட்டை

சரவாக்கின் நான்காவது பிரிவு உடனடியாக உருவாக்கப்பட்டது. அதற்கு மாமெர்தோ ஜார்ஜ் குரிட்ஸ் *(Mamerto George Gueritz)* என்பவர் முதல் ஆளுநராக *(Resident of the Division)* பதவியில் அமர்த்தப் பட்டார்.  
1883-இல் மிரிக்கு கிழக்கே 43 கி.மீ. தொலைவில் உள்ள மருடியில் ஒரு கோட்டை கட்டப்பட்டது. அதற்கு கிளாட் டவுன் *(Claudetown)* என்று பெயரிடப்பட்டது. 1884-இல், அது நான்காம் பிரிவின் நிர்வாக மையமாக மாறியது.  
புதிய நிர்வாகத்திற்கு இரண்டு இளம் அதிகாரிகள்; 30 புரவிப்படை வீரர்கள்; மற்றும் ஒரு சில பூர்வீகக் காவலர்கள் உதவினார்கள்.  
1891-ஆம் ஆண்டில் சார்லஸ் ஹோஸ் *(Charles Hose)* என்பவர் பாராம் மாவட்டத்தின் *(Resident of Baram District)* ஆளுநர் ஆனார். மருடியில் இருந்த கோட்டை, ஹோஸ் கோட்டை *(Fort Hose)* என மறுபெயரிடப்பட்டது.
# முகம் (சிற்றிதழ்)

**முகம்** என்பது தமிழ், தமிழன், தமிழ்நாடு, மனிதநேயம் ஆகியவற்றை அடிப்படையாகக்கொன்டு வெளியான தமிழ்ச் சிற்றிதழ் ஆகும். இதன் ஆசிரியராக முகம் மாமணி இருந்தார். ஆ. இரா. வேங்கடாசலபதி 1983 இல் முகம் இதழின் உதவி ஆசிரியராகப் பணியாற்றினார். இந்த இதழின் அட்டைப்படத்தில் தமிழ் அறிஞர்களின், ஆளுமைகளின் ஒளிப்படத்தை தாங்கி வெளிவந்தது. முகம் இதழின் வழியாக பல எழுதாளர்கள் அறிமுகப்படுத்தப்பட்டனர்.  
இதன் முதல் இதழ் 1983 ஆம் ஆண்டு ஏப்ரல் மாதத்தில் வெளிவந்தது. அதன் பிறகு தடையின்றி தொடர்ந்து 269 இதழ்கள் வெளிவந்தது (2005 ஆகத்து வரை). இந்த இதழில் அப்படி அட்டைப் பட்டத்தில் இடம்பெறும் ஆளுமை பற்றிய கட்டுரை ஒவ்வொரு இதழிலும் வெளியானது. மேலும் சிறுகதைகளும் வெளியாயின. பத்திரிக்கையின் ஆசிரியரான முகம் மாமணி *கிந்தனார் பதில்கள்* எனும் பெயரில் கேள்வி - பதில் பகுதியை எழுதினார்.
மாமணி கதைகளும் எழுதினார், மேலும் அவர் எண்ணதாசன் என்ற பெயரில் கவிதைகள் எழுதினார். வெங்கடேசன் வாழ்க்கை வரலாற்றுக் கட்டுரைகள் எழுதினார்.
# சுண்டா மரு தவளை

**சுண்டா மரு தவளை** (*பெஜர்வாரியா வெருகுலோசா*) (*Fejervarya verruculosa*) என்பது டைகுரோகுளோசிடே குடும்பத்தில் உள்ள தவளைச் சிற்றினமாகும். இது இந்தோனேசியா மற்றும் கிழக்குத் திமோரின் சிறு சுண்டாத் தீவுகளில் காணப்படுகிறது. இது நெல் வயல்களில் அதிகமாகக் காணப்படுகிறது. இச்சிற்றினம் இங்கு இனப்பெருக்கம் செய்கிறது.
# விக்கிப்பீடியா:Statistics/weekly/12-Jun-2022
# சாம்பல் தலை கிளி

**சாம்பல் தலை கிளி** (*Grey-headed parakeet*)(*சிட்டாகுலா பின்சிசீ*) மென்நிற தலை கிளியுடன் நெருங்கிய தொடர்புடன் பெரும் சிற்றினத்தை உருவாக்குகிறது. இது தென்கிழக்காசியாவில் வடகிழக்கு இந்தியாவிலிருந்து வியட்நாம் வரை காணப்படுகிறது.  
இந்த பறவையின் இருசொல் பெயரானது செருமனிய இயற்கை ஆர்வலர் மற்றும் ஆய்வாளரான ஓட்டோ பின்ஷை நினைவுபடுத்துகிறது.
# சாம்பல் தலை கிளி

## விளக்கம்

இதன் முகம் சாம்பல்/பச்சை, மற்றும் அதன் தலையின் மற்ற பகுதிகள் மங்கலான பச்சை நிறத்தில் மங்கலான வெளிர் பச்சை நிறப் பட்டையுடன் கன்னங்களுக்குக் கீழே பின் கிரீடம் வரை இருக்கும். இறக்கையில் திட்டுகள் இல்லாதது. நீண்ட வாலினைக் கொண்டது.
# சாம்பல் தலை கிளி

## பரவல்

சாம்பல் தலை கிளி தென்கிழக்கு ஆசியாவில் பரந்த அளவில் காணப்படுகின்றது. இது வியட்நாமின் அனைத்துப் பகுதிகளிலும், லாவோஸ் நாடு முழுவதிலும், கிழக்கு கம்போடியா, வடக்கு தாய்லாந்து, மியான்மரின் பெரும்பாலான பகுதிகளில் (தாநிந்தாரி பிரதேசம் தவிர), சீனாவின் யுன்னான் மாகாணம், தூரக் கிழக்கு வங்காளதேசத்தில் (மிகவும் அரிதானது), வடகிழக்கு இந்தியா முழுவதும் மற்றும் தென்கிழக்கு பூட்டானில் காணப்படுகிறது. உலகளாவிய இக்கிளியின் எண்ணிக்கை தெரியவில்லை. ஆனால் இந்த பறவை சீனாவில் அசாதாரணமானது என்று கூறப்படுகிறது. மற்ற எல்லா இடங்களிலும் வெவ்வேறு நிலைகள் உள்ளன.
நாகாலாந்தின் கோனோமாவிலிருந்து.]]
# சாம்பல் தலை கிளி

## வாழிடம்

கருவேலமரம், தேக்கு , பைன், தேவதாரு மரங்கள் அடங்கிய காடுகளில் 2,700 மீட்டர் உயரத்தில் *சிட்டாகுலா பின்சுகி* காணப்படுகிறது. இது இலையுதிர் காட்டு மலைப்பகுதிகளிலும், பரந்து விரிந்த மரங்களைக் கொண்ட விவசாய நிலங்களிலும் வாழ்கிறது. கம்போடியாவில், இது எப்போதும் பசுமையான மற்றும் பகுதி பசுமையான தாவரங்களைக் கொண்ட பகுதிகளில் காணப்படுகிறது.
# சாம்பல் தலை கிளி

## சூழலியல்

சாம்பல் தலைக் கிளி பல்வேறு வகையான இலை மொட்டுகள், விதைகள், பழங்கள், *பெர்ரி* மற்றும் பல்வேறு வகையான பூக்களை உணவைக் கொண்டுள்ளது. இது பெரும்பாலும் மந்தைகளாகவோ அல்லது குடும்பமாகவோ காணப்படுகிறது. பெரும் கூட்டங்களாகத் திரிகின்றன. இது பொதுவாக நிலையாக ஓரிடத்தில் வாழக்கூடிய பறவையாகும். கூட்டமாக இரைதேடும் வழக்கமுடையது. சனவரி முதல் மார்ச் வரையான இனப்பெருக்க காலத்திற்குப் பிறகு, பெண்கள் பெரும்பாலும் 4-5 முட்டைகளை இடும்.
# சாம்பல் தலை கிளி

## அச்சுறுத்தல்கள்

சாம்பல்-தலை கிளி அடிக்கடி கவர்ச்சியான பறவை வர்த்தகத்தில் பிடிக்கப்படுகிறது. பல நாடுகளில் செல்லப்பிராணிகளாக வளர்க்கப்படுகின்றன. தெற்கு சீனா மற்றும் சுற்றியுள்ள பகுதிகளில் உள்ள சில சிறிய கிராமங்களில் இவை பிரபலமாக உள்ளன. தொடர்ந்து இப்பறவைகள் பிடிபடுவதால் வனத்தில் இதன் எண்ணிக்கைப் பெரிதும் பாதிக்கப்பட்டு வருகின்றது. காடழிப்பு மற்றும் பறவைகளின் இயற்கையான வன வாழ்விடத்தை மரங்கள் வெட்டுதல் முதலியன கிளிகளின் எண்ணிக்கையில் எதிர்மறையான தாக்கத்தை ஏற்படுத்துகின்றன. லாவோஸ் நாடு மற்றும் அதன் மக்கள் வசிக்காத வன மலைகள் இந்தச் சிற்றினங்களுக்குப் பாதுகாப்பான புகலிடமாகச் செயல்படுகின்றன.
# கூழமந்தல் கங்கைகொண்ட சோழீசுவரர் கோவில்

**கூழமந்தல் கங்கைகொண்ட சோழீசுவரர் கோவில்** தமிழ்நாட்டின் திருவண்ணாமலை மாவட்டம், செய்யாறு வட்டம், கூழமந்தல் கிராமத்தில் அமைந்துள்ளது. இவ்வூருக்குக் கங்கைகொண்ட சோழபுரம் மற்றும் விக்கிரம சோழபுரம் ஆகிய பெயர்களும் உள்ளன.
# கூழமந்தல் கங்கைகொண்ட சோழீசுவரர் கோவில்

## அமைவிடம்

இவ்வூர் உத்தரமேரூரிலிருந்து 20.0 கி.மீ. தொலைவிலும், செய்யாரிலிருந்து 19.0 கி.மீ. தொலைவிலும், கவந்தண்டலத்திலிருந்து 18.3 கி.மீ. தொலைவிலும், காஞ்சிபுரத்திலிருந்து 15.8 கி.மீ. தொலைவிலும், மாகரலிலிருந்து 14.9 கி.மீ. தொலைவிலும், செவிலிமேட்டிலிருந்து 13.7 கி.மீ. தொலைவிலும், குரங்கணில்முட்டத்திலிருந்து 12.0 கி.மீ. தொலைவிலும், தூசி மாமண்டூரிலிருந்து 7.2 கி.மீ. தொலைவிலும், உக்கலிலிருந்து 2.2 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 631701 ஆகும். இவ்வூரை மக்கள் தொகை 1750 ஆகும்.
# கூழமந்தல் கங்கைகொண்ட சோழீசுவரர் கோவில்

## கோவில் அமைப்பு

சோழர் காலத்திய கலைப்பாணியில் அமைந்த கங்கைகொண்ட சோழீசுவரர் கோவில் தற்போது ஜெகன்னாதேசுவரர் கோவில் என்று அழைக்கப்படுகிறது. இக்கோவில் மூலவர் கங்கைகொண்ட சோழீசுவரர் ஆவார்.  
இக்கோவில் கருவறை, அர்த்தமண்டபம், முகமண்டபம், இடைநாழி, மகாமண்டபம் என்ற அமைப்பில் அமைந்துள்ளது. மூலவர் கங்கைகொண்ட சோழீசுவரர், சதுர வடிவக் கருவறையில், இலிங்க வடிவில் காட்சி தருகிறார்.  
விமானத்தின் கீழ்த் தளத்தின் ஒவ்வொரு வெளிப்பக்கச் சுவரின் பத்ரப் பகுதியில் ஒன்றும், அகாரைப் பகுதியில் இரண்டும் என்று மொத்தம் மூன்று தேவகோட்டங்கள் அமைக்கப்பட்டுள்ளன. விமானத்தின் மூன்று பக்கங்களிலும் ஒன்பது தேவகோட்டங்கள் அமைக்கப்பட்டுள்ளன. அர்த்தமண்டபச் சுவரில் பக்கத்திற்கொன்றாக இரு தேவகோட்டங்கள் அமைக்கப்பட்டுள்ளன.  
முகமண்டபத்திற்குக் கிழக்கே நந்தி சிலை உள்ளது. இதற்கும் கிழக்கே பதினாறு கால் மண்டபத்திற்கான தரைத்தளமும், தூண்களும் காணப்படுகின்றன. மேற்கூரை காணப்படவில்லை.
# கூழமந்தல் கங்கைகொண்ட சோழீசுவரர் கோவில்

## கல்வெட்டு

இக்கோவில் "ஜெயங்கொண்ட சோழமண்டலத்து காலியு+ர் கோட்டத்து பாகூர் சாட்டு கங்கைகொண்ட சோழபுரத்தில்" அமைந்துள்ளதாக கல்வெட்டு குறிப்பிட்டுள்ளது.
முதலாம் இராஜேந்திர சோழனின் 22 ஆம் ஆட்சியாண்டுக் கல்வெட்டு (ARE 414 of 1902: SII, VII, 1047) விமானத்தின் சுவரில் பொறிக்கப்பட்டுள்ளது. குரு ஈசான சிவ பண்டிதர் என்பவரால் இக்கோவில் கட்டப்பட்டதாகவும், இக்கோவில் கங்கைகொண்ட சோழீசுவரம் என்று அழைக்கப்பட்டதாகவும் இக்கல்வெட்டு பதிவு செய்துள்ளது. தஞ்சாவூரின் இராஜராஜேசுவரத்துடன் தொடர்புடைய சைவ ஆச்சாரியர்களின் புகழ்பெற்ற பரம்பரையிலிருந்து இது தொடர்ந்து வந்திருக்கலாம் என்று எஸ்.ஆர்.பாலசுப்பிரமணியம் கருதுகிறார்.. இதன் கட்டுமானம் முதலாம் இராஜேந்திரனின் பதினோராவது மற்றும் இருபத்தி இரண்டாம் ஆட்சி ஆண்டுகளுக்கு இடையில் நடந்திருக்க வேண்டும்.  
இக்கோவிலில் முதலாம் இராஜாதிராஜன் மற்றும் கிருஷ்ணதேவராயரின் கல்வெட்டுகளும் கண்டறியப்பட்டுள்ளன. முதலாம் இராஜாதிராஜனின் கல்வெட்டு, இக்கோவில் மூலவருக்கு ‘அதிகாரிகள் பராசரியன் வாசுதேவ நாராயணனான உலகளந்த சோழபிரம்மராயன்ளூ’, ஒரு நந்தா விளக்கு அமைத்து எரிப்பதற்கான நெய் அளிப்பதற்கான ஏற்பாடாக தொண்ணூறு சாவாமுவா பேராடு வழங்கிய செய்தியினைப் பதிவு செய்துள்ளது.
# சான் ரூ

**சான் ரூ** (*Jean Roux*; மார்ச் 1876, ஜெனீவா &#x2013; 1 திசம்பர் 1939) சுவிட்சர்லாந்தைச் சேர்ந்த நீர்நில வாழ்வன மற்றும் ஊர்வன அறிவியல் அறிஞர் ஆவார்.  
ரூக்சு ஜெனீவா பல்கலைக்கழகத்தில் பயின்றார். 1899-ல் தனது முனைவர் பட்ட ஆய்வை முடித்தார். இவரது ஆரம்பக்கால ஆராய்ச்சியில் முத்தவிலங்குகள் பற்றியதாகும். மேலும் பெர்லினில் முனைவர் பட்ட பிந்தையப் பணியைத் தொடர்ந்து இவர் பேசெலில் உள்ள இயற்கை வரலாற்று அருங்காட்சியகத்தில் கண்காணிப்பாளராக பணிபுரிந்தார். இங்கு, இவர் பேசெலில் இவருக்கு முன்னோடியான பிரிட்சு முல்லரால் சேகரிக்கப்பட்ட நீர்நில வாழ்வன மாதிரிகளைப் பகுப்பாய்வு செய்தார்.  
1907-08-ல், ஹ்யூகோ மெர்டனுடன், இவர் அரு மற்றும் கீ தீவுகளில் அறிவியல் ஆராய்ச்சி மேற்கொண்டார். மேலும் 1911-12-ல், பிரிட்சு சரசினுடன், இவர் நியூ கலிடோனியா மற்றும் லாயல்டி தீவுகளுக்குச் சென்றார். பிந்தைய பயணத்தின் விளைவாக, இவர் சரசினுடன் *நோவா கலிடோனியா* என்ற தலைப்பில் நூலினை வெளியிட்டார். *போர்சுங்கன் இன் நியூ-கலேடோனியன் அண்ட் ஆஃப் டென் லாயல்டி-இன்செல்ன்.* *நோவெல்லே-கலேடோனி மற்றும் ஆக்ஸ் ஐல்ஸ் லாயல்டி பற்றிய அறிவியல் ஆய்வுகள்*. இவரது தொழில் வாழ்க்கையில், நீர்நில வாழ்வன மற்றும் ஊர்வன குறித்து 35 கட்டுரைகளை எழுதியுள்ளார். மற்றும் *பிரினோபாட்ராசசு ரூசி* தவளைச் சிற்றினத்திற்கும் இடப்பட்டுள்ளது.
# சாகம்பரி

இந்து சமயத்தில், **தேவி சாகம்பரி** (*Shakambhari*, சமசுகிருதம் : शाकम्भरी) ஆதிசக்தியின் அவதாரம் ஆவார். சாகம்பரி என்பதற்கு "மனிதகுலத்தை பழங்கள் மற்றும் காய்கறிகளால் ஊட்டமளித்தவர்" என்று பொருள். தேவி மகாத்மியம், தேவி பாகவதம் ஆகியவற்றில் இவர் குறிப்பிடப்படுகிறார். துர்கமாசுரன் என்ற அசுரனை அழிக்கவும் பஞ்சத்தை தீர்கக்வும் துர்க்கை சாகம்பரியாக அவதரித்ததாக தேவி மகாத்மியம் கூறுகிறது. தேவி சாகம்பரிக்காக அர்ப்பணிக்கப்பட்ட பல சக்தி பீடங்கள் இந்தியாவில் உள்ளன, அவற்றில் முக்கியமானவை இராசசுத்தானில் அமைந்துள்ள சக்ரே பீடம், சம்பார் பீடம் மற்றும் உத்தரப் பிரதேசத்தில் மிகவும் பிரபலமான சகாரன்பூர் சக்தி பீடங்கள் ஆகியவையாகும்.
# புன்சாக் ஜெயா

**புன்சாக் ஜெயா** அல்லது **ஜெய விஜயா மலை** (**Puncak Jaya**) இந்தோனேசியா நாட்டின் மேற்கு பப்புவா தீவு மாகாணத்தில் உள்ள சுதிர்மான் மலைத்தொடரில் அமைந்த புஞ்சாக் ஜெயா சிகரம் 4884 மீட்டர் உயரத்தில் உள்ளது. இம்மலை எரிமலை வகையைச் சேர்ந்தது. பனிபடர்ந்த இச்சிகரம் உலகின் ஏழு கொடுமுடிகளில் ஒன்றாகும். இந்தியாவின் மாலவத் பூர்ணா பனிபடர்ந்த புன்சாக் ஜெயா சிகரத்தை கடந்து ஏழு கொமுடிகளை கடந்தவர் எனப்பெயர் பெற்றவர்.
# புன்சாக் ஜெயா

## இதனையும் காண்க

- மேற்கு பப்புவா
# உலக சதுரங்க வாகை 2023

**உலக சதுரங்க வாகை 2023** (*World Chess Championship 2023*) என்பது புதிய உலக சதுரங்க வாகையாளரைத் தேர்ந்தெடுக்க இயான் நிப்போம்னிசி, திங் லிரேன் ஆகியோருக்கிடையே நடைபெற்ற சதுரங்கப் போட்டித் தொடர் ஆகும். இப்போட்டிகள் கசக்கஸ்தான், நூர் சுல்தான் நகரில் 2023 April 9 முதல் ஏப்ரல் 30 நடைபெற்றன.  
முன்னைய வாகையாளர் மாக்னசு கார்ல்சன் தனது வாகையாளர் பட்டத்தைத் தக்கவைக்க 2022 வேட்பாளர் சுற்றின் வெற்றியாளர் இயான் நிப்போம்னிசியுடன் விளையாட மறுத்து விட்டதால், நிப்போம்னிசி வேட்பாளர் சுற்றின் இரண்டாவது வெற்றியாளரான சீனாவைச் சேர்ந்த திங் லிரெனுடன் விளையாடினார்.  
மரபார்ந்த நேர வடிவத்தில் 7-7 மதிப்பெண் சமநிலைக்குப் பிறகு, ஏப்ரல் 30 அன்று, போட்டி விரைவான நேர வடிவத்துடன் சமன்முறிக்குச் சென்றது. முதல் மூன்று ஆட்டங்களை சமன் செய்த பிறகு, திங் லிரென் தைரியமாக விளையாடி, இறுதி ஆட்டத்தில் கறுப்புடன் வென்று 17-ஆவது உலக சதுரங்க வாகையாளரானார். உலக சதுரங்க வாகையாளர் பட்டத்தைப் பெற்ற முதல் சீன சதுரங்க வீரரும் இவரே. அத்துடன் 2020 பெண்கள் உலக சதுரங்க வாகையாளரான சூ வென்சுனுடன் இணைந்து, சீனாவை திறந்த மற்றும் பெண்கள் உலகப் பட்டங்களை வைத்திருப்பவராக மாற்றினார்.  
2022 ஆம் ஆண்டு உக்ரைன் மீதான உருசியாவின் படையெடுப்பை ஆதரித்ததற்காக செர்கே கரியாக்கின் அனுமதிக்கப்பட்டதால் மட்டுமே திங் வேட்பாளர்களில் ஒரு இடத்தைப் பெற்றார். இருப்பினும், கோவிட்-19 பெருந்தொற்றுநோயின் பெரும்பகுதி முழுவதும் திங்கால் விளையாட முடியவில்லை, அத்துடன் போட்டியில் தனது இடத்தைப் பாதுகாக்க குறைந்தபட்ச பன்னாட்டு சதுரங்கக் கூட்டமைப்பின் (பிடே) செயல்பாட்டுத் தேவைகளை எட்டுவதற்கு அவசரமாக ஏற்பாடு செய்யப்பட்ட பல போட்டிகளை அவர் விளையாட வேண்டியிருந்தது. இயான் நிப்போம்னிசி வேட்பாளர் சுற்றில் வெற்றி பெற்றார், திங் ஹிகாரு நகமுராவை இறுசிச் சுற்றில் வென்று இரண்டாவது வேட்பாளரானார். பின்னர் கார்ல்சன் தனது பட்டத்தை விட்டுக்கொடுத்து, திங்கை பட்டத்திற்காக விளையாட அனுமதித்தார். போட்டியின் போது நிப்போம்னிசி மூன்று முறைக்குக் குறையாமல் முன்னிலை பெற்றார், ஆனால் திங் ஒவ்வொரு முறையும் மதிப்பெண்ணை சமன் செய்து, சமன்முறியைக் கட்டாயப்படுத்தினார். விரைவான சமன்முறிகளில் மூன்று சமனுக்குப் பிறகு, திங் நான்காவது ஆட்டத்தை வென்று வாகைப் பட்டத்தைப் பெற்றார். பட்டத்தை வெல்வதற்கான திங்கின் பாதை தி கார்டியனால் "மிகவும் சாத்தியமற்றது" என்று அழைக்கப்பட்டது.